stanford-oval/wikipedia huggingface dataset:
אוניברסיטת טנסי
קמפוס

תחילתה של אוניברסיטת טנסי ב-10 בספטמבר 1784 כאשר נוסד קולג' בלאנט על ידי בית המחוקקים של הטריטוריה הדרום-מערבית, זאת בתקופה שבה העיר נוקסוויל הייתה בירתה של הטריטוריה. בשנת 1826 עבר קמפוס האוניברסיטה, אשר נקראה באותה תקופה "קולג' מזרח טנסי", מן העיר התחתית אל קמפוס חדש על שטח של 160 דונם לחלקה שנקראה "גבעת ברברה". המקום, המכונה היום "הגבעה" נמצא בלב הקמפוס הנוכחי של האוניברסיטה ומהווה חלק קטן ממנו.
מתקן האנתרופולוגיה המשפטית של האוניברסיטה, המכונה "יער הגופות", שוכן סמוך למרכז הרפואי האוניברסיטאי, על גדתו הדרומית של נהר טנסי. במקום מספר רב של גופות בשלבי רקבון שונים ובתנאי קרקע שונים, לצורכי מחקר.
הארגון

בקמפוס המרכזי של האוניברסיטה, בעיר נוקסוויל, פועלות עשר פקולטות וכן המכון לחקלאות, המכון לשירותים ציבוריים ומספר בתי ספר נוספים. המרכז למדעי הבריאות של אוניברסיטת טנסי (אנ'), הכולל בית ספר לרפואה, פועל בעיר ממפיס. המכון למדעי החלל פועל בעיר טולהומה. נכון לשנת 2007 נלמדו באוניברסיטת טנסי 300 תוכניות שונות לתואר ראשון.
מחקר

מרכז המחקר הבולט של אוניברסיטת טנסי נמצא במעבדה הלאומית אוק רידג' (אנ') שהיא אחת ממעבדות המחקר הממשלתיות הגדולות בארצות הברית. במעבדה באוק רידג' מספר מחשבי-על ברמה עולמית, ביניהם כמה מן המחשבים האזרחיים החזקים ביותר בעולם. סך תקציבה השנתי של המעבדה, המנוהלת על ידי האוניברסיטה, הוא 1.4 מיליארד דולר, כמחצית מתקציבה הכללי של האוניברסיטה. האוניברסיטה אף מקושרת לרשת מחשוב סריגי מדעי המאפשר למדעני האוניברסיטה לעבד מידע המתקבל ממאיץ LHC בז'נבה. במסגרת האוניברסיטה פועלים עוד מרכזי מחקר רבים בתחומי המדיניות הציבורית, אסטרונומיה, פיזיקה, חקר החלל, חקר התחבורה, חינוך, ועוד.
דירוג האוניברסיטה

אוניברסיטת טנסי דורגה על ידי U.S. News & World Report במקום 52 בין האוניברסיטאות הציבוריות הטובות ובמקום 112 בין כלל האוניברסיטאות בארצות הברית בשנת 2021. בין תוכניות הלימוד הבולטות באוניברסיטה, החוג לאופטלמולוגיה, התוכנית בניהול רשת אספקה ולוגיסטיקה, התוכנית בלימודי תואר שני בדפוס, ותוכנית לימודי הרוקחות. תוכנית לימודי מנהל עסקים למנהלים (MBA) דורגה במקום 54 בעולם בשנת 2021 על ידי הירחון אקונומיסט. בשנת 2020 התוכנית בהנדסה גרעינית דורגה במקום השמיני בארצות הברית.
אוניברסיטת טנסי היא היחידה בין אוניברסיטאות ארצות הברית שבה נערכים כתביהם של שלושה מנשיאי ארצות הברית. האוניברסיטה עורכת את כתביהם של שלושה נשיאים שונים אשר באו ממדינת טנסי: אנדרו ג'קסון, ג'יימס פולק ואנדרו ג'ונסון.
ספורט

אוניברסיטת טנסי מדגישה את חשיבות פעילות הספורט בקמפוס. במשחקי נבחרות הפוטבול והכדורסל של האוניברסיטה נוכח באופן קבוע קהל של עשרות אלפי צופים ולעיתים אף למעלה מ-100 אלף צופים.
באופן יוצא דופן בין אוניברסיטאות בארצות הברית, באוניברסיטת טנסי שתי מחלקות אתלטיקה נפרדות, אחת לגברים והשנייה לנשים. נבחרת האוניברסיטה בפוטבול מתחרה בליגה למכללות של דרום-מזרח ארצות הברית לצד אוניברסיטאות פלורידה, ג'ורג'יה, קנטקי, קרוליינה הדרומית, אלבמה ואוניברסיטת ואנדרבילט מנשוויל. נבחרת האוניברסיטה בפוטבול זכתה באליפות ליגת המכללות של ארצות הברית בשנת 1998. משחקי הבית של הנבחרת נערכים באצטדיון על שם נילנד שבקמפוס האוניברסיטה ובו כמעט 105,000 מושבים.
נבחרת כדורסל הגברים של האוניברסיטה הצליחה בשנת 2006 להיכנס לראשונה בתולדותיה לטורניר אליפות המכללות בכדורסל. הנבחרת הצליחה להתברג למשחקי הטורניר אף בשנת 2007 והגיעה לשלב 16 הקבוצות. בין השחקנים הבולטים של הקבוצה היו ברנרד קינג, ארני גרונפלד, דייל אליס ואלן יוסטון. ג'רון מיימון שהיה בין כוכבי הקבוצה בשנים 2010–2014 שיחק בהפועל תל אביב.
נבחרת כדורסל הנשים של האוניברסיטה, בהדרכת המאמנת פט סאמיט, היא אחת הבולטות בליגת המכללות בארצות הברית במשך שנים ארוכות. נבחרת הנשים בכדורסל זכתה בשבע אליפויות המכללות בארצות הברית, האחרונה בשנת 2007. במשך 26 השנים האחרונות הגיעה הנבחרת בקביעות ל-16 האחרונות בטורניר אליפות המכללות בכדורסל ורבות מבוגרותיה המשיכו לשחק כדורסל נשים מקצועני במסגרות שונות.
נבחרות הכדורסל של האוניברסיטה מקיימות את משחקי הבית בקמפוס האוניברסיטה, באולם תומפסון-בולינג, בו 24,535 מושבים, זהו אולם הכדורסל הגדול ביותר בארצות הברית. עד לשנת 1987 שיחקו נבחרות הכדורסל באולם האתלטיקה סטוקלי שבשטח הקמפוס ובו 12,700 מושבים. אף אולם זה עדיין פועל בקמפוס.
קמפוסים וקולג'ים > קמפוסים

אוניברסיטת טנסי בצ'טנוגה (אנ')
אוניברסיטת טנסי במרטין (אנ')
אוניברסיטת טנסי בנאשוויל (אנ')
קמפוסים וקולג'ים > קולג'ים

הקולג' לחקלאות ע"ש הרברט
הקולג' לאדריכלות ועיצוב
הקולג' לאומנויות ומדעים
הקולג' למנהל עסקים ע"ש הסלם
הקולג' לתקשורת ומידענות
הקולג' לחינוך, בריאות ומדעי האדם
הקולג' להנדסה ע"ש טיקל
הקולג' לרפואה (אנ')
הקולג' למשפטים (אנ')
הקולג' לרפואת שיניים (אנ')
הקולג' לסיעוד
הקולג' לעבודה סוציאלית
הקולג' לרפואה וטרינרית
הערות שוליים

1 2 3  "Quick Facts". University of Tennessee Knoxville. 2021. נבדק ב-27 בפברואר 2021. {{cite web}}:  (עזרה)
↑  Oak Ridge National Laboratory
↑  University of Tennessee. U.S. News & World Report
↑  Full-time MBA Ranking 2021. The Economist
↑  NE Ranks 8th, Engineering Ranks 32nd Among Publics. The University of Tennessee-Knoxville: Department of Nuclear Engineering, March 17, 2020
| --- | --- |
בקרת זהויות :  NLI: 987007605780105171  BnF: cb12154289r (data)  GND: 40340-4  ISNI: 0000 0001 2315 1184  LCCN: n80003889  MusicBrainz: a1be6132-4926-48fc-be80-8d684a59a6b4  NKC: kn20071023007  NLA: 35700527  ULAN: 500312913  VIAF: 155263207   WorldCat (עם VIAF): 155263207
אלי גביזון

| --- | --- |

אלי גביזון
 לידה:  1959 (בן 65 בערך)
 מדינה:  ישראל 
 השתייכות:   שירות בתי הסוהר
 דרגה:   גונדר
 
אלי גביזון (נולד ב-1959) הוא גונדר בדימוס שכיהן כסגן נציב וראש אגף המטה בשירות בתי הסוהר.
ביוגרפיה

את שירותו בצה"ל עשה בחיל התותחנים.
משנת 1981 משרת גביזון בשרות בתי הסוהר. במהלך שירותו בשב"ס, שימש בתפקידי ביטחון שונים, הרחיב עשייתו בתחום המודיעין, פיקד על בתי סוהר שונים, שימש כסגן קצין מודיעין ראשי, התמנה לראש מינהל ביטחון האסיר, פיקד על גוש מרכז ומחוז דרום, ובתפקידו האחרון שימש כסגן הנציב וראש אגף המטה.
במסגרת תפקידי הביטחון, שימש גביזון כסגן בית סוהר איילון, מפקד ביס"ר השרון- בו הופעל מרכז הגמילה הגדול במזרח התיכון, מפקד בתי המעצר ניצן והדרים (היה למפקדו הראשון של בית מעצר הדרים), בו שהו באותה התקופה אסירים ואסירות ביטחוניים קטינים.
את יכולותיו וכישוריו המודיעיניים, יישם כסגן קצין מודיעין ראשי.
בהמשך דרכו כראש מחלקת הביטחון והאסיר, היה שותף יחד עם הנציב דאז, יעקב גנות, בהקמת יחידת מצדה - יחידת העילית של שב"ס. בנוסף מונה כאחראי מטעם הארגון על תחום הקשר והאלקטרוניקה, כשבתפקידו זה, נתמנה כאחראי על תהליך העברת מתקני הכליאה מצה"ל וממשטרת ישראל לשב"ס.
גביזון כיהן כמפקד גוש מרכז, ולאחר מכן כמפקדו הראשון של המחוז הדרומי. בתקופה זו שימש כמפקד מבצע באירוע המשט לעזה (2010), תוך שהוא אמון על קבלת ושחרור משתתפי המשט.
עם גידול מספר האסירים הביטחוניים עמד גביזון בראש הצוות שהיה אחראי לאיושו של בית סוהר רמון והסבתו של מתקן הכליאה המופרט הראשון למתקן שב"ס.
בפברואר 2011 הודיע השר לביטחון פנים על המלצת מועמדותו לראשות השירות, בכפוף לאישור הוועדה למינוי בכירים בשירות המדינה ואישור ממשלת ישראל. כעבור חודש בוטלה ההמלצה עקב קשיים משפטיים סביב המינוי. הוא המשיך לכהן כסגן ומ"מ נציב שב"ס עד פרישתו.
בנובמבר 2017 היה מועמד להיות ראש הרשות להגנה על עדים, אולם הסיר את מועמדותו זמן קצר לאחר מכן לאחר שהסתיר כי הורשע בעבר בעבירות תכנון ובניה.
השכלה וחיים אישיים

בוגר תואר ראשון רב תחומי ותואר שני במדעי המדינה וביטחון מאוניברסיטת חיפה.
נשוי ואב לארבעה.
הערות שוליים

↑  אבי אשכנזי, גונדר אלי גביזון מונה לנציב השב"ס, באתר nrg‏, 22 בפברואר 2011
↑  תומר זרחין ויניב קובוביץ, בוטל מינויו של גונדר אלי גביזון לנציב שירות בתי הסוהר, באתר הארץ, 27 במרץ 2011
↑  שירות גלובס, ‏גונדר אלי גביזון מודה: קיימתי בעבר יחסים עם עובדת, באתר גלובס, 28 במרץ 2011
↑  איציק סבן, משירות בתי הסוהר - לרשות להגנת עדים | ישראל היום, באתר ישראל היום, 14 בנובמבר 2017
↑  אלי סניור, המועמד לראש הרשות להגנת עדים הסיר את מועמדותו, באתר ynet, 20 בדצמבר 2017
אלינה בורן

| --- | --- |

 לידה:  29 ביוני 1994 (בת 30) לחטסה, אסטוניה 
 מוקד פעילות:  אסטוניה 
 תקופת הפעילות:  מ-2012
 מקום לימודים:  תיכון טאפה 
 סוגה:  מוזיקת פופ 
 שפה מועדפת:  אסטונית, אנגלית 
 כלי נגינה:  קול
 חברת תקליטים:  יוניברסל מיוזיק 
 פרופיל ב-IMDb
 
אלינה בורן (באסטונית: Elina Born; נולדה ב-29 ביוני 1994) היא זמרת אסטונית.
ביוגרפיה

אלינה נולדה בלחטסה (אנ') שבאסטוניה ב-29 ביוני 1994.
ב-2012, היא הופיעה בגרסה האסטונית של אמריקן איידול, שנקראת Eesti otsib superstaari (אנ'), והגיעה עד לגמר התוכנית במקום ה-2.
ב-18 במאי 2015, אלינה הוציאה את אלבום המוזיקה הראשון שלה, Elina Born.
ב-2015, אלינה הייתה נציגת אסטוניה באירוויזיון 2015 יחד עם סטיג רסטה עם השיר "Goodbye to Yesterday". הם סיימו במקום ה-7 בגמר.
ב-2017, אלינה ניסתה להיות נציגת אסטוניה פעם נוספת באירוויזיון 2017. היא הגיעה למקום האחרון בגמר קדם האירוויזיון האסטוני ולא ניסתה לייצג את אסטוניה פעם נוספת.
הערות שוליים

↑  Elina Born by Elina Born, Genius (באנגלית)
| --- | --- |
בקרת זהויות :  ISNI: 0000 0004 6735 3062  MusicBrainz: 20ff999b-ec13-4450-890b-1f7967079b68  VIAF: 163163706537129420240   WorldCat (עם VIAF): 163163706537129420240
אלכסנדר פרדיננד, נסיך טורן וטקסיס השלישי

אלכסנדר פרדיננד, נסיך טורן וטקסיס השלישי (בגרמנית: Alexander Ferdinand Fürst von Thurn und Taxis; ‏21 במרץ 1704 - 17 במרץ 1773) היה נסיך טורן וטקסיס השלישי בין השנים 1739–1773.
ביוגרפיה

אלכסנדר פרדיננד נולד ב-21 במרץ 1704 בפרנקפורט, לאנזלם פרנץ, נסיך טורן וטקסיס השני ולמריה לודוביקה אנה פרנצסקה, נסיכת לובקוביץ', בתם של הנסיך פרדיננד אוגוסט לאופולד מלובקוביץ', דוכס זאגן ומריה אנה וילהלמינה, מרקיזת באדן-באדן. אלכסנדר פרדיננד גדל בארצות השפלה האוסטריות, ולאחר מכן שוב בפרנקפורט, שם היה מושב בית המשפחה.
בשנת 1739 מת אביו, ואלכסנדר פרדיננד ירש את תאריו ונחלותיו. מה-1 בפברואר 1743 עד 1745, שימש אלכסנדר פרדיננד כמפקח הראשי של קרל השביעי, קיסר האימפריה הרומית הקדושה בדיאט הקיסרי בפרנקפורט. כאשר הדיאט עבר לרגנסבורג תחת פרנץ הראשון, קיסר האימפריה הרומית הקדושה, הוחזר אלכסנדר פרדיננד לתפקידו כמפקח הראשי בשנת 1748. מסיבה זו אלכסנדר פרדיננד העביר את בית מגוריו הראשי מפרנקפורט לרגנסבורג. ב-30 במאי 1754 נוסף אלכסנדר פרדיננד לאספת הנסיכים הקיסריים.
ב-17 במרץ 1773 מת אלכסנדר פרדיננד ברגנסבורג, ובנו קרל אנזלם, נסיך טורן וטקסיס הרביעי ירש את נחלותיו ותאריו.
משפחתו

ב-11 באפריל 1731 התחתן אלכסנדר פרדיננד עם סופיה כריסטינה, מרקיזת ברנדנבורג-ביירוית, בתם של גאורג פרידריך קרל, מרקיז ברנדנבורג-ביירות ודורותיאה, נסיכת שלזוויג-הולשטיין-זונדרבורג-בק, ממנה נולדו לו חמישה ילדים:
סופיה כריסטינה, נסיכת טורן וטקסיס (1731)
קרל אנזלם, נסיך טורן וטקסיס הרביעי (1733–1805), התחתן עם אוגוסטה, דוכסית וירטמברג, ולאחריה עם אליזבת הילדברנד, פראו פון טריין
לואיזה אוגוסטה שרלוטה, נסיכת טורן וטקסיס (1734–1735)
פרידריך אוגוסט, נסיך טורן וטקסיס (1736–1738)
לודוויג פרנץ, נסיך טורן וטקסיס (1737–1755)
ב-22 במרץ 1745 התחתן אלכסנדר פרדיננד עם לואיז דה לורן, בתם של לואי, נסיך לאמבסק וז'אן הנרייט דה דורפור, אך היא מתה ללא ילדים.
ב-21 בספטמבר 1750 התחתן אלכסנדר פרדיננד עם מריה הנרייטה יוזפה, נסיכת פירסטנברג-שטוהלינגן, בתו של יוזף וילהלם ארנסט, נסיך פירסטנברג-פירסטנברג ותרזיה אנה מריה אלאונורה, רוזנת ואלדשטיין, ממנה נולדו לו שבעה ילדים:
מריה תרזיה, נסיכת טורן וטקסיס (1755–1810), התחתנה עם פרדיננד, רוזן אהלפלד-לנגלנד
יוזפינה, נסיכת טורן וטקסיס (1759)
היינריך אלכסנדר, נסיך טורן וטקסיס (1762)
פרנץ יוזף, נסיך טורן וטקסיס (1764–1765)
מריה אנה יוזפה, נסיכת טורן וטקסיס (1766–1805)
מריה אליזבת אלכסנדרינה, נסיכת טורן וטקסיס (1767–1822), התחתנה עם קרל יוזף, רוזן פירסטנברג, ולאחריו עם יוזף, הברון פון לסברג
מקסימיליאן יוזף, נסיך טורן וטקסיס (1769–1831), התחתן עם אלאונורה, נסיכת לובקוביץ'
אלברט ביזלי

אלברט "פט" ביזלי (אנגלית: Albert "Pat" Beasley‏; 16 ביולי 1913 - 27 בפברואר 1986) היה שחקן ומאמן כדורגל אנגלי.
קריירה

ביזלי נולד בעיירה סטורברידג' שבווסטרשייר, והחל את הקריירה שלו במועדונים המקומיים קידרמינסטר וסטורברידג'. ב-1931, בהיותו בן 17, חתם בארסנל תמורת 550 לירות שטרלינג. בתקופה שלאחר חתימתו הוא שיחק בקבוצת הנוער ובקבוצת המילואים, וערך את הופעת הבכורה בסגל הבוגר במשחק מול סנדרלנד ב-6 באפריל 1932. הוא שיחק בסגל הבוגר באופן לא סדיר, מאחר שבעמדה שלו שיחקו ג'ו האלם וקליף באסטין, שהיו בין השחקנים הבכירים של ארסנל בשנות ה-30.
לאחר פציעתו של האלם בעונת 1933/1934 קיבל ביזלי הזדמנות, והבקיע 10 שערים ב-23 משחקי ליגה, שבזכותם זכתה ארסנל באליפות. הוא שיחק בהרכב באופן קבוע גם בעונת 1934/1935, בה זכתה ארסנל באליפות נוספת. אולם, הוא נאלץ להתמודד על מקומו בהרכב פעם נוספת, הפעם מול האלם והשחקן החדש אלף קירקן, והחמיץ את ניצחון ארסנל על שפילד יונייטד בגמר גביע ה-FA של 1936. באוקטובר 1936 הוא הועבר להאדרספילד טאון תמורת 750 לירות שטרלינג, לאחר שרשם לזכותו 90 הופעות ו-25 שערים במדי ארסנל.
הוא השתתף ב-108 משחקים בשלוש עונות במדי האדרספילד, והעפיל לגמר גביע ה-FA ב-1938, בו הפסיד עם קבוצתו לפרסטון נורת' אנד. ב-1939 ערך את הופעתו היחידה במדי נבחרת אנגליה, לאחר שהשתתף בכל 90 הדקות במשחק מול נבחרת סקוטלנד. הוא השתתף גם בשני משחקי נבחרת לא רשמיים במהלך מלחמת העולם השנייה, ואף השתתף כשחקן אורח במדי ארסנל ב-18 משחקים.
ביזלי המשיך לשחק לאחר חידוש המשחקים התחרותיים בתום המלחמה; לאחר ששיחק במשך ארבע עונות בפולהאם הוא התמנה למאמן-שחקן בבריסטול סיטי ב-1950, פרש ב-1952 ממשחק פעיל והמשיך לאמן עד 1958. ב-1959 החל לאמן את ברמינגהאם סיטי, אך כיהן בתפקיד זה במשך שנה אחת, שבמהלכה הוביל את המועדון לגמר גביע ערי הירידים, שהסתיים בהפסד 1 - 4 לברצלונה. לאחר מכן עבד כמאתר כישרונות עבור פולהאם, ואימן את מועדון הכדורגל דובר. הוא פרש ועבר להתגורר בעיירה צ'ארד שבסאמרסט, ומת בטאונטון בגיל 72.
לקריאה נוספת

Tony Matthews, Who's Who of Arsenal (Pages 30 – 31), 2007. (ISBN 1-84596-232-X)
אינר הרבור

| --- | --- |

 מידע
 עיר:  בולטימור
 מדינה:  מרילנד מרילנד
 אוכלוסייה:  2,580 (2020)
 קואורדינטות:  39°17′01″N 76°36′36″W﻿ / ﻿39.2835°N 76.6099°W﻿ / 39.2835; -76.6099
 he
 
אינר הרבור (באנגלית: Inner Harbor, מילולית: "המעגן הפנימי") הוא אזור הנמל ההיסטורי של העיר בולטימור אשר במדינת מרילנד שבארצות הברית. אזור זה מכיל כיום את החלק העיקרי של האטרקציות התיירותיות בעיר.
אתרים בולטים

הרבורפלייס (אנ') - מתחם שופינג
מרכז הסחר העולמי של בולטימור (אנ')
תחנת הכוח ברחוב פראט (אנ')
אנדרטת השואה
אתרים בולטים > מוזיאונים

מוזיאון התעשייה של בולטימור (אנ')
מוזיאון הבידור של גפי (אנ')
מוזיאון מלחמת האזרחים
מוזיאון הילדים פורט דיסקברי (אנ')
האקווריום הלאומי של בולטימור (אנ')
מרכז המדע של מרילנד (אנ')
המוזיאון היהודי של מרילנד
מוזיאון רג'ינלד פ. לואיס להיסטוריה ותרבות אפרו-אמריקאית
אתרים בולטים > ספינות היסטוריות

SS John W. Brown (אנ')
USCGC Taney (אנ') - ספינת המלחמה האחרונה שעדיין קיימת אשר השתתפה בלחימה במהלך המתקפה על פרל הארבור
USS Torsk - צוללת שנבנתה עבור הצי האמריקני במהלך מלחמת העולם השנייה
Chesapeake (אנ')
USS Constellation (אנ') - הספינה האחרונה שקיימת ממלחמת העצמאות האמריקאית
גלריית תמונות

מבנה האקווריום של בולטימור
הסירה "U.S.S. Constellation" אשר נמצאת כיום במוזיאון הימי
אזור הנמל הפנימי בשנת 1849
אלכסנדר קומפנייץ

| --- | --- |

 לידה:  4 בינואר 1914 יקטרינוסלב, האימפריה הרוסית 
 פטירה:  19 באוגוסט 1974 (בגיל 60) פלאנגה, הרפובליקה הסובייטית הסוציאליסטית הליטאית, ברית המועצות 
 ענף מדעי:  פיזיקה תאורטית 
 מקום קבורה:  בית הקברות דונסקויה החדש 
 מקום לימודים:  המכון הפוליטכני של חרקיב 
 מנחה לדוקטורט:  לב לנדאו 
 מוסדות:  מכון סמיונוב לפיזיקה כימית 
 פרסים והוקרה:  עיטור אות הכבוד 
 
אלכסנדר קומפנייץ  (ברוסית: Александр Соломонович Компанеец‏; 4 בינואר 1914 - 14 באוגוסט 1974) היה פיזיקאי סובייטי ממוצא יהודי.
קורות חיים

אלכסנדר קומפנייץ נולד בשנת 1914 ביקטרינוסלב (אז בתחומי האימפריה הרוסית כיום באוקראינה) למשפחה יהודית. הוריו היו רופאים. אמו הייתה קרובת משפחה של יואל אנגל.
לאחר סיום בית ספר קומפנייץ עבר לחרקיב ובשנת 1934 סיים לימודי פיזיקה. בשנת 1934 הוא התחיל לעבוד במכון לפיזיקה של אקדמיה למדעים של ברית המועצות. הוא היה תלמיד של לב לנדאו ובשנת 1933 היה הראשון שעבר אצלו בחינה בפיזיקה תאורטית. בשנת 1936 הוא סיים לימודי תואר שלישי. בשנת 1943 הוא סיים עבודת פוסט דוקטורט.
בתקופת מלחמת העולם השנייה קומפנייץ היה פרופסור במוסדות להשכלה גבוהה בטשקנט.
בשנת 1946 קומפנייץ עבד להתגורר במוסקבה והחל לעבוד במכון לכימיה פיזיקלית של האקדמיה. במקביל לעבודה במכון קומפנייץ לימד באוניברסיטה הלאומית למחקר גרעיני. הוא הדריך עשרות עבודות תואר שלישי.
קומפנייץ עסק בתחומים שונים של ניצול אנרגיה גרעינית, פיזיקה של מצב מוצק וחקר מוליך למחצה. הוא היה בקבוצת של יעקב זלדוביץ' שפעלה בנושאים קשורים עם ייצור פצצה גרעינית. בשנת 1955 ביחד עם יעקב זלדוביץ' הוא פרסם ספר על תאוריית פיצוץ.
קומפנייץ נפטר בשנת 2014 במוסקבה ונטמן בבית העלמין דונסקויה החדש.
אין א ריליישנשיפ

| --- | --- |

 מידע כללי
 מאת:  תמר בלומנפלד
 איורים:  תמר בלומנפלד
 שפת המקור:  עברית
 סוגה:  רומן גרפי
 הוצאה
 הוצאה:  כתר
 תאריך הוצאה:  2017
אין א ריליישנשיפ הוא רומן גרפי מאת תמר בלומנפלד, מאיירת, קריקטוריסטית וקומיקסאית, שפורסם בשנת 2017 והפך לרב מכר. הרומן עוקב אחר קורותיה של נעמי תפוחי, שנישאת לגבר אמיד ומצליח שלמד איתה בבצלאל, ויחסיהם עולים על שרטון. הרומן מתייחס באופן סאטירי וביקורתי לנושאים רבים, ובתוכם מוסד הנישואים, ברית מילה, הסכסוך הישראלי-פלסטיני ועוד. הרומן משלב הומור דק המתחבא בפרטים הקטנים, וכן נקודת הסתכלות נשית על האירועים.
עלילה

העלילה פותחת בהזמנה לחתונתה של נעמי וחתנה אסף גולדבונר, וממשיך בהצגת החתונה עצמה. החתונה מוצגת כאירוע רצוף גרוטסקה והגזמה. האורחים המגיעים נאלצים להידחס ב"חניון מאחורי השירותים שלא ארומה", בין שלוליות שהן "ספק בוץ ספק צואת סוסים". בהמשך, הכלה מוצגת כמי שמגיעה "על רמפה של תשומת לב", ודווקא ברגע בו אמורים השניים להשלים את הטקס, מתחילים לשגר טילים על תל אביב במסגרת מבצע צוק איתן. רב החתונה מוצג כבדרן המספק את שירותי החתונה מבלי שהוא מחויב למסורת כלל, והוא מצהיר בביצוע שיר בסגנון ראפ כי הוא "מוכן להשיא גם חתול עם טרנסג'נדר - אם לא תגלו לבורא, זה בסדר".
בהמשך העלילה מתברר כי הקשר בין נעמי לאסף מתאפיין בניתוק רגשי בין השניים, כאשר נעמי מתארת את תקופת הנישואים כתקופה בה נהנתה מעושר חומרי, והייתה "האישה המושלמת", כזו שנשארת בבית ומתמכרת לקניות און-ליין. נעמי מגוללת את ההיכרות ביניהם כתאונה, לאחר שבמהלך הלימודים נהגה לדחות את חיזוריו, משום שלא היה לטעמה, תוך לגלוג על טעמה שלה עצמה.
מוטיב מרכזי בעלילה הוא "יומן הזיונים" אותו ערכה, אשר נכתב בפורמט של עבודה להגשה במסגרת קורס ב"בצלאל". ביומן איירה נעמי את הפרטנרים המיניים, תוך קטלוגם על-פי תכונה מרכזית הזכורה לה. היומן נחתם באיורו של אסף, או אז מכריעה נעמי כי היא מצאה יציבות, "ובמקום שקיימת יציבות אין מקום לאמנות".
בהמשך העלילה מבלים השניים סוף-שבוע באמסטרדם, וניכר כי הקשר ביניהם מתערער ונחלש, אך לאחר שהשניים משתמשים בסמים, סוף-השבוע נגמר באופן סביר.
העלילה מקבלת תפנית כשנעמי מארגנת מסיבת-הפתעה לאסף, וזה מגויס במפתיע למילואים. האידיליה הבורגנית הקצרה של הזוג הצעיר נסדקת עד מהרה, ומשאסף כבר אינו בסביבה, מתחילה נעמי לנהל רומן עם בחור בשם איתן, אותו פגשה במסגרת ב"ריב בין שמאלנים" ברשת. איתן מתואר כבעל גוף-נערי ממעמד כלכלי נמוך בהרבה, שמצליח לשבות את ליבה של נעמי באמצעות פלרטוטים הנוגעים באמנות המודחקת שבה. נעמי עוזבת בסופו של יום לגור עם איתן, אך הבאת מטלטליה הרבים לדירתו מביאה את איתן לעזוב אותה.
במה שנראה כמו תפנית, עת אסף ונעמי מתגרשים, מוצאים עצמם השניים מתעלסים בשירותי בית הדין הרבני בתל אביב, מודיעה לו נעמי כי היא מעדיפה שלא לחזור להיות בזוגיות, ומוכרת את מטלטליה תוך הצגת מיצג בו היא מנפצת את איוריה.
במהלך העלילה מוצגת האומנות המודרנית באופן גרוטסקי להחריד. בין היתר, נעמי מדריכה במוזיאון על אמן שהציג בפני ילדות איברי מין זכריים ו"צילם את הבעות פניהן", וכן מוצג בן שכבה מכיתתה בשם חגי יוקד שעבודת הגמר שלו הפכה למדוברת ביותר בהיסטוריה של בית הספר, כאשר כחלק מהמיצג תלה את עצמו למוות.
ביקורות

נועה בונה כתבה במגזין "Timeout" ביקורת על הספר, ובה פיארה את ההתייחסות אל עליבות דמויותיו ומבטו על הסצנה התל אביבית. עוד הוסיפה בונה כי מדובר ביצירה חלוצית בתחומה, ובעלת אמירה פמיניסטית חשובה. מנגד, בונה מבקרת את היעדרו של עומק רגשי בספר, המנסה להישאר קליל במחיר של פגיעה בתיאור מלא יותר של הדמויות.
נירית אנדרמן כתבה ב"הארץ" בזכות הספר על היותו חלוצי בתחומו ומבדר, אך ביקרה את העלילה על-שום סתמיותה. אנדרמן הוסיפה בזכות הספר על מבטו האירוני, הציני והסרקסטי על הרחוב הישראלי. בתוך כך נכתב כי בלומנפלד "מנצלת את האוזן הרגישה שיש לה לדיאלוגים כדי לחשוף את הסבטקסט הרגשי־המניפולטיבי, שתמיד כמעט מסתתר מאחוריהם, וכך מצליחה לחלץ את המיטב מן הפתטיות הבלתי נמנעת — שהיא מכעיסה עד כאב אבל גם מצחיקה עד דמעות — של יחסי הורים ילדים, זוגיות, ובכלל קשרים חברתיים מכל סוג שהוא".
ענת ענהר כתבה ב"ynet" כי מדובר בקומיקס נשי רענן, המספק חוויה ישירה ואותנטית. עם זאת, בחינה השוואתית מעמיקה מגלה כי הוא לא מספיק בועט, וכן כי השימוש שנעשה ברפרנסים מרושל ובלתי מספק.דור בביוף כתב ב"Mako" בזכות הספר על היותו חוויתי לקריאה, וכן את הביקורת כלפי כלל הדמויות ללא הבחנה.
הערות שוליים

↑  נועה בונה, הרומן הגרפי של תמר בלומנפלד מרענן בנוף הספרותי המקומי, מתוך אתר timeout.co.il ה-6 ביוני 2017
↑   נירית אנדרמן, "אין א ריליישנשיפ" של תמר בלומנפלד: רומן גרפי פרוע ומצחיק מאוד, באתר הארץ, 6 ביולי 2017
↑  ענת עינהר, "אין א ריליישנשיפ": קומיקס נשי רענן ולא מספיק בועט, באתר ynet, 15 ביולי 2017
↑  איטס נוט קומפליקייטד, באתר ‏מאקו‏, 25 ביוני 2017
אליהו שווי

| --- | --- |

הרב אליהו שוויי, עם הרב שטיינמן
 לידה:  19 במרץ 1924 י"ג באדר ב' ה'תרפ"ד
 פטירה:  26 במרץ 2009 (בגיל 85) א' בניסן ה'תשס"ט
 מקום קבורה:  בית הקברות היהודי בהר הזיתים 
 השכלה:  ישיבת לייקווד  ישיבת תורה ודעת 
 מקום פעילות:  פילדלפיה
 תקופת הפעילות:  ? – 26 במרץ 2009 
 השתייכות:  יהדות חרדית
 תפקידים נוספים:  ראש ישיבה, נשיא מועצת גדולי התורה של אגודת ישראל
 רבותיו:  הרב אהרן קוטלר
 
הרב אליהו שֹוֵויי (י"ג באדר ב' ה'תרפ"ד, 19 במרץ 1924 - א' בניסן ה'תשס"ט, 26 במרץ 2009,) היה ראש ישיבת פילדלפיה ונשיא מועצת גדולי התורה בארצות הברית.
תולדות חייו

נולד בקובנה שבליטא לרב שמואל ליב שוויי שהיה מתלמידי כולל קובנה שהונהג על ידי רבי ישראל סלנטר, אבי תנועת המוסר. ושם העביר את שנות ילדותו.
הגיע לארצות הברית כנער צעיר ובתחילה למד בבית ספר של רבי יעקב יוסף ולאחר מכן בישיבת תורה ודעת שם קיבל תורה מהרב שלמה היימן, בהמשך עבר ללמוד בישיבת לייקווד והפך לתלמידו המובהק של הרב אהרן קוטלר ראש הישיבה.
נישא לדבורה (נפטרה בו' באדר א' ה'תשע"ט, 11 בפברואר 2019) בתו של הרב אברהם קלמנוביץ מייסד ישיבת מיר בארצות הברית.
בשנת 1955 מונה לראש ישיבת פילדלפיה, שנוסדה שנתיים קודם לכן בהוראת רבו הרב קוטלר, במקום הרב דב שוורצמן ולצידו של הרב שמואל קמנצקי, תפקיד אותו מילא עד פטירתו.
לאחר פטירת הרב משה פיינשטיין בי"ג באדר ב' ה'תשמ"ו, 24 במרץ 1986, נהיה למנהיג היהדות החרדית בארצות הברית ולנשיא מועצת גדולי התורה האמריקאית עד לשנת ה'תשנ"ט אז חלה והוחלף על ידי הרב יעקב פרלוב האדמו"ר מנובומינסק.
נפטר ב-26 במרץ 2009. הלווייתו יצאה מישיבת פילדלפיה והשתתפו בה עשרות אלפים, לאחר מכן המשיכה לנמל התעופה הבינלאומי ג'ון פ. קנדי שם נערך טקס קצר ומשם המשיכה לישראל ויצאה מישיבת מיר בירושלים בהשתתפות עשרות אלפים נוספים. נקבר בבית הקברות היהודי בהר הזיתים.
משפחתו

גיסו היה הרב שמואל בירנבוים ראש ישיבת מיר בארצות הברית.
משפחתו > בניו

הרב יהודה שווי - ראש ישיבת פילדלפיה
הרב מלכיאל שווי - לייקווד.
הרב מאיר שמחה שווי - לייקווד.
הרב אברהם שווי -ירושלים.
הרב אהרן שלמה שווי - לייקווד.
הרב חיים יוסף - לייקווד.
משפחתו > חתניו

הרב איסר גורליק - ר"מ ישיבת סאות' פולסבורג.
הרב מוטל דיק - ראש ישיבת היכל התורה סטטן איילנד.
הרב יוסף ליפשוץ - ר"מ ישיבת נחלת צבי טורונטו.
הערות שוליים

↑  הגאון רבי אליהו שווי זצ"ל - בחדרי חרדים, באתר www.bhol.co.il, ‏2009-03-26
↑  היום: הלוויית הגאון רבי אליהו שווי זצ"ל - בחדרי חרדים, באתר www.bhol.co.il, ‏2009-03-27
↑  חזקי שטרן, ‏הגרי"י קלמנוביץ לא עודכן על פטירת אחותו עד לסיום חתונת נכדתו, באתר כיכר השבת, 12 בפברואר 2019
| --- | --- |
בקרת זהויות :  NLI: 987007348937405171  ISNI: 0000 0004 9809 2096  LCCN: no2017023517  VIAF: 7415148876471649740004   WorldCat (עם VIAF): 7415148876471649740004
אינקרנציה

המזבח במערת הבשורה בזיליקת הבשורה בנצרת עם הכתובת Verbum caro hic factum est (כאן דבר האל התגשם בבשר).
הבשורה (1430–1432), מאת פרה אנג'ליקו - רגע האינקרנציה בו רוח הקודש קורנת בדמות קרן אור על הבתולה, בעוד המלאך גבריאל מבשר את הדבר לבתולה
אינקרנציה (בלטינית: incarnatio; מהמילה incarnare‏, in משמעותו בתוך, caro משמעותו בשר, מתורגם כ"התגשמות", "התגלמות" או "התאנשות") הוא מונח תאולוגי נוצרי, הבא לתאר את התגשמותו בבשר ודם של האל הבן (גם הלוגוס, "הדבר"), אחד משלושת מרכיבי השילוש הקדוש, כשמרים הבתולה התעברה מרוח הקודש והרתה את ישו. דוקטרינה זו היא אחת מאלו הנוגעות לאחדות הטבע האנושי והטבע האלוהי בישו עצמו.